

**14-15 Ιουνίου 2025**

**2ήμερη Εκδρομή στη Μάνη & τη Μονεμβασιά**

**Παραδοσιακοί οικισμοί, πέτρινα σοκάκια και καστροπολιτείες που ταξιδεύουν στο χρόνο**

**ΤΙΜΗ ΣΥΜΜΕΤΟΧΗΣ : 90,00 ΕΥΡΩ.**

**1η Ημέρα: Πάτρα – Λιμένι – Αρεόπολη – Σπάρτη**

Αναχώρηση από το γραφείο μας στις **07:00 το πρωί**, με κατεύθυνση τη Λακωνία. Με ενδιάμεση στάση στο **Αρτεμίσιο** για καφέ και ξεκούραση, συνεχίζουμε την όμορφη διαδρομή μας προς τη Σπάρτη και από εκεί στο **Γύθειο**, με φόντο τις κορυφές του Ταΰγετου και τον Μυρτώο ορίζοντα.

Σύντομα φτάνουμε στο **Λιμένι**, έναν από τους γραφικότερους παραθαλάσσιους οικισμούς της Μάνης. Εκεί όπου το πέτρινο αγκαλιάζει το κύμα, τα νερά είναι κρυστάλλινα και οι καπετανέικοι πύργοι στέκουν αγέρωχοι ανά τους αιώνες. Ένας τόπος που σε καθηλώνει με τη λιτή του αρχοντιά, γεμάτος ιστορίες θαλασσινών και πετράδων.

Συνεχίζουμε για την **Αρεόπολη**, την ιστορική «καρδιά» της Μέσα Μάνης. Εδώ, η πέτρα μιλάει· στα σοκάκια, στα πυργόσπιτα, στις εκκλησίες. Περιήγηση στον διατηρητέο οικισμό, παραμονή για φαγητό στις παραδοσιακές ταβέρνες και χρόνος για να απολαύσουμε το μανιάτικο τοπίο με το δυνατό του χαρακτήρα.

Αργά το απόγευμα, αναχωρούμε για **Σπάρτη**, όπου θα γίνει η τακτοποίηση στο ξενοδοχείο μας. Χρόνος για ξεκούραση ή προαιρετική βραδινή βόλτα στην πόλη που φέρει βαρύ όνομα και απλή αρχοντιά.

**2η Ημέρα: Σπάρτη – Μονεμβασιά – Πάτρα**

Μετά το πρωινό, αναχωρούμε στις **10:30** για έναν από τους πιο εντυπωσιακούς προορισμούς της Πελοποννήσου — τη **Μονεμβασιά**. Ο θρυλικός «Βράχος» μας υποδέχεται ενωμένος με τη στεριά με έναν στενό δρόμο, σαν πέρασμα στον χρόνο.

Αφήνουμε το πούλμαν και περπατάμε στην καστροπολιτεία, εκεί όπου **Βυζαντινοί, Ενετοί και Οθωμανοί** άφησαν ανεξίτηλα τα σημάδια τους. Περιήγηση στα **λιθόστρωτα καλντερίμια**, στις παλιές εκκλησιές με τις τρούλες, στα αρχοντικά με τα ξύλινα μπαλκόνια που κοιτάζουν το απέραντο Μυρτώο. Όσοι θέλουν, μπορούν να ανέβουν ως την Άνω Πόλη για να απολαύσουν πανοραμική θέα που κόβει την ανάσα.

Παραμονή για γεύμα σε ταβερνάκια με ντόπιες γεύσεις, αγνές πρώτες ύλες και τη γλυκιά αλμύρα της πέτρας και της θάλασσας.

Αναχώρηση για Πάτρα με ενδιάμεση στάση στην περιοχή του Ισθμού για καφέ ή ξεκούραση. Επιστροφή γεμάτοι εικόνες από την αυστηρή ομορφιά της Μάνης και τη μεσαιωνική μαγεία της Μονεμβασιάς.

**ΠΕΡΙΛΑΜΒΑΝΟΝΤΑΙ:**

* Μεταφορά με πολυτελή κλιματιζόμενα πούλμαν
* Διανυκτέρευση στο ξενοδοχείο Maniatis HOTEL 4\* με πρωινό στη Σπαρτη
* Αρχηγός εκδρομής
* Ασφάλεια αστικής ευθύνης

**ΔΕΝ ΠΕΡΙΛΑΜΒΑΝΟΝΤΑΙ:**

* Είσοδοι σε Μουσεία, αρχαιολογικούς χώρους
* Ποτά στα προσφερόμενα γεύματα ή δείπνα
* Ό,τι ρητά δεν αναφέρεται στο πρόγραμμα και τις παροχές του

Η ως άνω προγραμματισμένη εκδρομή, πραγματοποιήθηκε με απόλυτη επιτυχία.

Εκτός της επισκεψιμότητας στα προκαθορισμένα μέρη, το κλίμα στο λεωφορείο ήταν εξαιρετικό. Απόλυτη σύμπνοια, χαρούμενη ατμόσφαιρα και άφθονο γέλιο.

Όλοι οι συμμετέχοντες ως μια παρέα περάσαμε υπέροχα.

Ευχαριστούμε όλους για την κατανόηση και άψογη συμπεριφορά.

Όμως θα πρέπει να επισημανθεί ότι η εκδήλωση άγγιξε την τελειότητα χάριν της ευχάριστης παρουσίας της υπεύθυνης της εκδρομής Ρένας Πάλμου που με το πηγαίο ταλέντο της στο τραγούδι και στις μιμήσεις, έφερνε το γέλιο και το χειροκρότημα στο ζενίθ του ταξιδιού.

Εκφράζουμε τις ευχαριστίες μας και στο ταξιδιωτικό γραφείο του Γ. ΠΑΠΑΚΩΝΣΤΑΝΤΙΝΟΥ για την άψογη συνεργασία και την εξαιρετική επιλογή του πεντακάθαρου ξενοδοχείου << MANIATIS HOTEL>>.

ΕΚ ΤΟΥ ΣΥΛΛΟΓΟΥ (ΟΤΕ) ΤΟΥ ΠΕΡΙΦΕΡΕΙΑΚΟΥ ΤΜΗΜΑΤΟΣ ΠΑΤΡΩΝ